CELEX: 52014PC0068
Language: lt
Date: 2014-02-12 00:00:00
Title: Rekomendacija TARYBOS SPRENDIMAS kuriuo leidžiama pradėti derybas dėl Europos Sąjungos ir Azerbaidžano Respublikos susitarimo dėl teisinės sistemos, reglamentuojančios bendrovės SOCAR kontrolę bendrovėje DESFA

RESTREINT UE

                      EUROPOS
                      KOMISIJA

                                             Briuselis, 12.2.2014
                                             COM(2014) 68 finai

                                 Rekomendacija

                           TARYBOS SPRENDIMAS

kuriuo leidžiama pradėti derybas dėl Europos Sąjungos ir Azerbaidžano Respublikos
  susitarimo dėl teisinės sistemos, reglamentuojančios bendrovės SOCAR kontrolę
                                  bendrovėje DESFA

                                                         DECLASSIFIE
                                                        le 2 9 JUIN 2015

                              RESTREINT UE
 ---pagebreak---                                     RESTREINT UE
                           AIŠKINAMASIS MEMORANDUMAS

1.      REKOMENDACIJOS APLINKYBĖS
1.1     Tiesioginė šios rekomendacijos priežastis
Pagal Graikijos restruktūrizavimo planą Graikijos Respublikos Turto plėtros fondas (toliau -
HRADF) privatizuoja tam tikrą šiuo metu Graikijos Respublikai priklausantį turtą. Šis turtas
apima per HRADF Graikijos Respublikai šiuo metu priklausančias Graikijos dujų perdavimo
sistemos operatoriaus Hellenic Gas Transmission System Operator S.A. (toliau - DESFA)
akcijas.

DESFA konkurso laimėtoju HRADF pasirinko Azerbaidžane įsteigtą ir Azerbaidžano
Respublikos kontroliuojamą įmonę State Oil Company of the Azerbaijan Republic (toliau -
SOCAR). HRADF ir SOCAR ketina sudaryti akcijų pirkimo susitarimą, pagal kurį po jo
sudarymo SOCAR įgys 66 proc. DESFA akcinio kapitalo ir balsavimo teisių, jeigu ir kai bus
įvykdytos visos atidedamosios sąlygos1 (toliau - sandoris). Be to, atsižvelgiant į Graikijos
Respublikos išlaikytas teises pagal akcininkų susitarimą, kurį sudarys SOCAR ir Graikijos
Respublika, sudariusi akcijų pirkimo susitarimą SOCAR įgys išskirtinę DESFA kontrolę.

1.2     Galiojanti reguliavimo sistema
2009 m. liepos 13 d. Europos Parlamento ir Tarybos direktyvoje 2009/73/EB dėl gamtinių
dujų vidaus rinkos bendrųjų taisyklių, panaikinančioje Direktyvą 2003/55/EB2 (toliau -
Direktyva 2009/73/EB), nustatytos gamtinių dujų vidaus rinkos bendrosios taisyklės. Iš esmės
šioje direktyvoje nustatyta reguliavimo sistema, leidžianti visiškai liberalizuoti ES dujų, visų
pirma dujų gavybos ir tiekimo, rinką. Siekiant užtikrinti, kad konkurencija liberalizuotose
dalyse vyktų vienodomis sąlygomis, toje pačioje direktyvoje taip pat nustatytos tam tikrų
neliberalizuotų vertės grandinės dalių bendrosios taisyklės. Šiai kategorijai priskiriamos
bendrosios taisyklės, taikomos tam tikrų rūšių dujų infrastruktūrai, įskaitant dujų perdavimo
sistemas, jų savininkus ir operatorius tokius kaip DESFA.

Dujų perdavimo sistemų bendrosios taisyklės apima Direktyvos 2009/73/EB 9 straipsnyje
nustatytą atskyrimo tvarką, kuria siekiama užtikrinti, kad perdavimo sistemos operatoriai
veiktų nepriklausomai nuo jų savininkų interesų dujų gavybos ir (arba) vartojimo srityse.
Siekiant užtikrinti perdavimo sistemos operatoriams taikomų bendrųjų taisyklių laikymąsi,
Direktyvos 2009/73/EB 10 straipsnyje numatyta sertifíkavimo procedūra, pagal kurią
nacionalinė energetikos reguliavimo institucija tikrina, ar perdavimo sistemos operatorius
atitinka Direktyvos 2009/73/EB 9 straipsnyje nustatytus reikalavimus. Direktyvos

        Atidedamosios sąlygos apima susijungimų kontrolės patvirtinimą ir sertifikavimą, kaip nurodyta
        Direktyvos 2009/73/EB 10 ir 11 straipsniuose.
        OL L 211, 2009 8 14, p. 94.
                                                                       declassifie

                                                                       le 2 9 JUIN 2015
                                                  2

                                     RESTREINT UE
 ---pagebreak---                                     RESTREINT UE
2009/73/ЕВ 11 straipsnyje numatyta, kad jeigu perdavimo sistemos operatorių kontroliuoja ar
kontroliuos trečiosios šalies (juridinis) asmuo ar asmenys, per sertifikavimo procedūrą
reguliavimo institucija turi patvirtinti ne tik, kad laikomasi Direktyvos 2009/73/EB 9
straipsnio, bet ir tai, kad išdavus sertifikatą nekils pavojus energijos tiekimo atitinkamai
valstybei narei ir Europos Sąjungai saugumui, atsižvelgiant į, be kita ko, Europos Sąjungos
teises ir pareigas, numatytas pagal tarptautinę teisę, įskaitant su viena ar daugiau trečiųjų šalių
sudarytus susitarimus, kurių šalis yra Europos Sąjunga ir kuriuose nagrinėjami energijos
tiekimo saugumo klausimai.

Kai Komisija pateikia nuomonę dėl nacionalinės reguliavimo institucijos parengto sprendimo
dėl sertifikavimo projekto, nacionalinė reguliavimo institucija priima sprendimą dėl
sertifikavimo ir tada galima paskirti perdavimo sistemos operatorių.

1.3      Reguliavimo sistemos taikymas šiam atvejui
Direktyvos 2009/73/EB 9 straipsnyje nustatyti bendrieji atskyrimo principai, pagal kuriuos
(juridiniai) asmenys, kontroliuojantys perdavimo sistemą, negali tiesiogiai ar netiesiogiai
kontroliuoti bendrovių, veikiančių dujų gavybos ir (arba) elektros energijos gamybos ar
tiekimo srityse. Bendrovė SOCAR, be kita ko, ir išgauna, ir tiekia gamtines dujas.

Tačiau 9 straipsnyje taip pat numatyta galimybė taikyti alternatyvius atskyrimo modelius,
jeigu įvykdomos 9 straipsnio 8 dalyje nustatytos sąlygos, kaip ir yra DESFA atveju. Taigi
DESFA numato taikyti Direktyvos 2009/73/EB IV skyriuje nustatytas atskyrimo sąlygas, t. y.
vadinamąjį nepriklausomo perdavimo operatoriaus modelį. Remiantis šiuo modeliu, nepaisant
to, kad SOCAR vykdo dujų gavybos ir tiekimo veiklą, ji gali įgyti DESFA kontrolę, jeigu per
sertifikavimo procedūrą patvirtinama, kad ji atitinka visas nepriklausomo perdavimo
operatoriaus modelio sąlygas ir toliau jas atitinka tol, kol yra DESFA savininkė.

Direktyvos 2009/73/EB 10 straipsnio 3 dalyje reikalaujama, kad perdavimo sistemos
operatoriai praneštų nacionalinei reguliavimo institucijai apie visus planuojamus sandorius,
kuriuos gali reikėti iš naujo įvertinti, siekiant nustatyti, ar jie atitinka tos pačios direktyvos 9
straipsnio reikalavimus. Taigi norint įvykdyti numatomą sandorį, pagal kurį SOCAR įgyja
DESFA kontrolę, turi būti iš naujo įvertinta, ar DESFA atitinka, visų pirma, visas su
nepriklausomo perdavimo operatoriaus modeliu susijusias sąlygas.

 SOCAR steigėja ir savininkė - Azerbaidžano Respublika. Direktyvos 2009/73/EB 11
 straipsnyje numatyta, kad tokiais atvejais nacionalinė reguliavimo institucija (11 straipsnio 4
 dalis) ir Komisija (11 straipsnio 7 dalis) įvertina ne tik, ar perdavimo sistemos operatorius
 atitinka 9 straipsnio reikalavimus, bet ir tai, ar išdavus sertifikatą nekils pavojus energijos
 tiekimo atitinkamai valstybei narei ir Europos Sąjungai saugumui.

 11 straipsnyje nustatyta, kad sertifikatas neišduodamas, jeigu neįrodoma, kad dėl trečiosios
 šalies asmens kontrolės nekils pavojus energijos tiekimo atitinkamai valstybei narei ir
 Europos Sąjungai saugumui. Nagrinėdamos šį klausima, nacionalinė reguliavimo institucija ir

                                                                          DECLASSIFIE
                                                  3                       le 29 JUIN 2015
                                     RESTREINT UE
 ---pagebreak---                                        RESTREINT UE
Komisija atsižvelgia į Europos Sąjungos teises ir pareigas tos trečiosios šalies atžvilgiu,
numatytas pagal tarptautinę teisę, įskaitant visus su viena ar daugiau trečiųjų šalių sudarytus
susitarimus, kurių šalis yra Europos Sąjunga ir kuriuose nagrinėjami energijos tiekimo
saugumo klausimai.

Direktyvos 2009/73/EB 22-oje konstatuojamojoje dalyje paaiškinta, kad „[ejnergijos tiekimo
saugumas - esminė sudedamoji visuomenės saugumo dalis, todėl jis glaudžiai susijęs su
veiksmingu dujų vidaus rinkos veikimu [...]. Veikiančios atviros dujų rinkos, ypač tinklai ir
kita su dujų tiekimu susijusi įranga, yra labai svarbūs visuomenės saugumui [...]. Todėl
asmenims iš trečiųjų šalių turėtų būti leista kontroliuoti perdavimo sistemą arba perdavimo
sistemos operatorių tik tuomet, jei jie laikosi veiksmingo atskyrimo reikalavimų, kurie taikomi
Bendrijoje. Nepažeisdama savo tarptautinių įsipareigojimų, Bendrija mano, kad dujų
perdavimo sistemos sektorius yra labai svarbus Bendrijai, todėl reikia papildomų apsaugos
priemonių, susijusių su energijos tiekimo Bendrijai saugumo išsaugojimu, kad nekiltų
grėsmės viešajai tvarkai ir visuomenės saugumui Bendrijoje bei Sąjungos piliečių gerovei.
Siekiant užtikrinti energijos tiekimo Bendrijai saugumą visų pirma būtina atlikti tinklo
veikimo nepriklausomumo, Bendrijos ir atskirų valstybių narių priklausomumo nuo energijos
tiekimo, kurį vykdo trečiosios šalys, lygio ir vidaus bei išorės prekybai energija bei
investicijoms į energetiką konkrečioje trečiojoje šalyje taikomų sąlygų įvertinimą. Todėl
energijos tiekimo saugumas turėtų būti vertinamas atsižvelgiant į faktines kiekvieno atvejo
aplinkybes, taip pat į teises ir pareigas, nustatytas pagal tarptautinę teisę, visų pirma pagal
Bendrijos ir atitinkamos trečiosios šalies tarptautinius susitarimus. Komisija raginama
atitinkamais atvejais pateikti rekomendacijas derėtis dėl atitinkamų susitarimų su
trečiosiomis šalimis, kuriais sprendžiamas energijos tiekimo Bendrijai saugumo klausimas,
arba įtraukti būtinus klausimus kitose derybose su tomis trečiosiomis šalimis.

Šiuo metu Azerbaidžano Respublika ir Europos Sąjunga ir (arba) Graikija nėra sudariusi jokio
susitarimo, kuriuo būtų sprendžiami energijos tiekimo saugumo klausimai.3

1.4      Problemos, kurios turi būti pašalintos tarpvyriausybiniu susitarimu
DESFA yra Graikijos perdavimo sistemos, šio perdavimo tinklo jungiamųjų dujotiekių su
kaimyninėmis šalimis, įskaitant Turkiją ir Bulgariją, taip pat Revithoussa SGD terminalo
savininkė ir operatorė. Be to, bendrovės DESFA dujų perdavimo tinklas ateityje gali būti
prijungtas (numatyta jį prijungti) prie kitos dujų transportavimo į Graikiją, taip pat į kitas ES

        Šiuo metu galiojančios teisinės priemonės: i) Graikijos Respublikos Vyriausybės ir Azerbaidžano
        Respublikos Vyriausybės susitarimas dėl investicijų skatinimo ir abipusės apsaugos (pasirašytas
        2004 m. birželio 21 d., įsigaliojo 2006 m. rugsėjo 3 d.), ii) Europos Bendrijų bei jų valstybių narių ir
        Azerbaidžano Respublikos partnerystės ir bendradarbiavimo susitarimas (pasirašytas 2004 m. gegužės
        18 d., įsigaliojo 2005 m. lapkričio 1 d.). Nė vienoje iš šių priemonių nenagrinėjamas numatomas
        tarpvyriausybinio susitarimo dalykas.

                                                                                 DECLASSIFIE
                                                                                le 29 JUIN 2015
                                                      4

                                        RESTREINT UE
 ---pagebreak---                                       RESTREINT UE
valstybes nares ir Energijos bendrijos nares infrastruktūros. Šiomis aplinkybėmis galima
paminėti numatomą Transadrijos dujotiekį (TAP), kuriuo DESFA perdavimo tinklas bus
sujungtas su Italija ir Albanija ir kuriuo bus padidintas jungiamojo dujotiekio su Turkija
pajėgumas, taip pat pradinio planavimo etapo jungiamuosius dujotiekius, kaip antai
Graikijos-Bulgarijos jungiamąjį dujotiekį, kuriuo bus padidintas dujų perdavimo pajėgumas
iš Graikijos su Bulgarija. Šie jungiamieji dujotiekiai daro poveikį ne tik tiesiogiai prie DESFA
tinklo prisijungusioms ES valstybėms narėms ir Energijos bendrijos narėms, bet ir toms
šalims, kurioms per šias šalis yra tiekiamos arba gali būti tiekiamos gamtinės dujos, kaip antai
ES valstybėms narėms Rumunijai ir Vengrijai, taip pat Energijos bendrijos narėms.

Todėl DESFA tenka svarbus vaidmuo importuojant dujas į ES ir transportuojant jas į kitas ES
ir Energijos bendrijos valstybes nares, taigi, ji laikoma strateginiu turtu, darančiu poveikį
energijos tiekimo į Europos Sąjungą saugumui.

Šiuo metu Graikijos-Turkijos jungiamasis dujotiekis yra vienintelis dujotiekis, per kurį į ES
tiekiamos Azerbaidžane išgaunamos dujos, įskaitant SOCAR išgaunamas dujas. Numatomu
TAP dujotiekiu ir gavybos proceso jungiamaisiais dujotiekiais bus gerokai padidintas galimas
Azerbaidžano dujų importas į ES. Tačiau DESFA tinklu galima importuoti dujas ir iš kitų
šaltinių, įskaitant Rusijos dujas (per Bulgariją), SGD (per Revithoussa SGD terminalą), o
ateityje ir dujas iš įvairių šaltinių Italijoje (per TAP dujotiekį, per kurį netrukus komerciškai ir
fiziškai bus galima tiekti dujas priešinga kryptimi).

Kadangi Direktyvoje 2009/73/EB nustatytos atskyrimo taisyklės turėtų užtikrinti, kad
perdavimo sistema būtų valdoma nepriklausomai nuo susijusių įmonių interesų gavybos ir
tiekimo srityse, nuostatose dėl trečiųjų šalių numatytas papildomas tyrimas tuo atveju, kai
perdavimo sistemos operatorių kontroliuoja asmuo ar asmenys iš trečiosios šalies. To tyrimo
tikslas - užtikrinti, kad nekiltų pavojus tiekimo į atitinkamą valstybę narę ir ES saugumui.

Šiuo atveju toks pavojus, be kita ko, gali kilti, jeigu:

(1)      Azerbaidžano Respublika priimtų vyriausybės aktus, kuriais būtų sukurtas teisinis
         netikrumas arba atsirastų Azerbaidžano ir ES teisės aktų kolizijų ir dėl to bendrovei
         SOCAR ar bendrovei DESFA būtų neįmanoma arba sunku laikytis trečiojo rinkinio
         reikalavimų, kitų susijusių ES teisės aktų4 ir Sutarties įsipareigojimų;
(2)      būtų sukurtas teisinis netikrumas arba atsirastų teisės aktų kolizijų, dėl kurių teisės
         aktų nesilaikymo atveju, be kita ko, ES energetikos reguliavimo institucijoms arba
         ES teismams būtų sunku arba neįmanoma faktiškai užtikrinti jų vykdymo;

        Pvz., dėl duomenų tvarkymo ir ypatingos svarbos infrastruktūros objektų apsaugos.

                                                                                DECLASSIFIE
                                                     5                          le 29 JUIN 2015

                                        RESTREINT UE
 ---pagebreak---                                      RESTREINT UE
(3)     dėl Azerbaidžano Respublikos naudojimosi SOCAR nuosavybės teisėmis SOCAR
        arba DESFA pažeistų trečiojo rinkinio reikalavimus, kitus susijusius ES teisės aktus
        ir Sutarties įsipareigojimus;
(4)     Azerbaidžano Respublika imtųsi arba grasintų imtis veiksmų, kuriais tiesiogiai ar
        netiesiogiai būtų taikomos sankcijos dėl ES teisės vykdymo užtikrinimo veiksmų
        SOCAR arba DESFA atžvilgiu, įskaitant priemones dėl gamtinių dujų tiekimo į ES
        arba jo sąlygų.
1.5     Tarpvyriausybinio susitarimo poreikis
Atsižvelgiant į pirmiau nurodytą galimą riziką, būtina sudaryti tarpvyriausybinį susitarimą,
siekiant suteikti galimybę sertifikuoti bendrovę DESFA, kaip nepriklausomo perdavimo
operatorių, kurį per bendrovę SOCAR kontroliuoja Azerbaidžano Respublika, pagal
Direktyvos 2009/73/EB 11 straipsnį. Tarpvyriausybinis susitarimas, teisiškai vykdytinas pagal
tarptautinę teisę, turėtų užtikrinti, kad bendrovės DESFA pagrindinis savininkas
Azerbaidžano Respublika, veikdama kaip suvereni valstybė ir naudodamasi bendrovės
SOCAR nuosavybės teisėmis, visiškai laikytųsi ES reguliavimo sistemos5.

Šiuo siūlomu Tarybos sprendimu siekiama imtis priemonių, „susijusių su energijos tiekimo
Bendrijai saugumo išsaugojimu, kad nekiltu grėsmės viešajai tvarkai ir visuomenės saugumui
Bendrijoje bei Sąjungos piliečių gerovei"ö. Taigi, siūloma priemone siekiama užkirsti kelia
bet kokiam neigiamam numatomo sandorio, pagal kurį bendrovė SOCAR įsigyja bendrovę
DESFA, poveikiui.

2.       REKOMENDACIJOS TEISINĖS APLINKYBĖS
2.1      Europos Sąjungos kompetencija sudaryti tarpvyriausybinį susitarimą
Siūlomo tarpvyriausybinio susitarimo dalykas visiškai priklauso vidaus bendrųjų taisyklių
taikymo sričiai:

(1)      Direktyva 2009/73/EB yra trečiojo energetikos teisės aktų rinkinio dalis. Joje
         nustatytos bendrosios dujų rinkos taisyklės ir konkrečios perdavimo sistemos
         operatoriams taikomos taisyklės.
         Apskritai, Direktyvoje 2009/73/EB nustatyta ES dujų rinkos veikimo reguliavimo
         sistema, įskaitant įpareigojimus teikti viešąsias paslaugas, leidimą patekti į rinką,
         perdavimo sistemos operatorių ir skirstymo sistemos operatorių atskyrimą, naują

        Kiek tai susiję, kaip sertifikavimo sąlyga, panašios sąlygos gali būti nustatytos bendrovei SOCAR
        kitomis teisinėmis priemonėmis.
        Direktyvos 2009/73/EB 22 konstatuojamoji dalis.

                                                                             DECLASSIFIE
                                                                             l e 29 JUIN 2015
                                                    6

                                       RESTREINT UE
 ---pagebreak---                                      RESTREINT UE
       infrastruktūrą, rinkos atvėrimą, teisės aktais nustatytą priežiūrą ir rinkos dalyvių
       teises ir pareigas, taip pat perdavimo sistemos operatoriams taikoma reguliavimo
       sistema, kaip antai su atskyrimu, trečiosios šalies prieiga ir tinklo investicijomis
       susijusios nuostatos.
       Kalbant apie perdavimo sistemos operatorių atskyrimą, Direktyvos 2009/73/EB 9,
       14-16 straipsniuose ir IV skyriuje (17-23 straipsniuose) nustatytos išsamios
       atskyrimo taisyklių taikymo sąlygos. Be to, Direktyvos 2009/73/EB 10 straipsnyje
       nustatyta sertifikavimo procedūra, kuria užtikrinamas atskyrimo taisyklių laikymasis.
       11 straipsnyje numatyta papildoma procedūra, taikoma tuo atveju, jei tinklo
       savininkas yra iš trečiosios šalies, ir įpareigojanti įvertinti, ar išdavus sertifikatą
       nekils pavojus tiekimo saugumui;
(2)     2009 m. liepos 13 d. Europos Parlamento ir Tarybos reglamento (EB) Nr. 715/2009
        dėl teisės naudotis gamtinių dujų perdavimo tinklais sąlygų, panaikinančio
        Reglamentą (EB) Nr. 1775/2005 (toliau - Dujų reglamentas)7, 8 straipsnio 6 dalyje
        numatyta priimti tinklo kodeksus, kuriais išsamiai reglamentuojama daugelis su
        perdavimo sistemos operatorių veiksmais susijusių klausimų, o 3 straipsnyje
        nustatyta jų sertifikavimo procedūra;
(3)     2008 m. gruodžio 8 d. Tarybos direktyvoje 2008/114/EB dėl Europos ypatingos
        svarbos infrastruktūros objektų nustatymo ir priskyrimo jiems bei būtinybės gerinti
        jų apsaugą vertinimo8 (toliau - Direktyva 2009/114) nustatytos bendrosios taisyklės
        dėl esamų ypatingos svarbos infrastruktūros objektų apsaugos priemonių.
Kadangi numatomo tarpvyriausybinio susitarimo dalykas priklauso vidaus bendrųjų taisyklių
taikymo sričiai (kriterijus, kuriuo užtikrinama Europos Sąjungos išimtinė kompetencija
sudaryti tarptautinį susitarimą pagal SESV 3 straipsnio 2 dalį, kaip išaiškino Teisingumo
Teismas ERTA byloje9), Europos Sąjunga turi išimtinę kompetenciją sudaryti
tarpvyriausybinį susitarimą su Azerbaidžano Respublika, kurio tikslas - užtikrinti, kad
Azerbaidžano Respublika, veikdama kaip suvereni valstybė ir naudodamasi bendrovės
SOCAR nuosavybės teisėmis, visiškai laikytųsi ES dujų rinkos reguliavimo sistemos.

Be to, siūlomu tarpvyriausybinio susitarimo turiniu iš esmės siekiama užtikrinti, kad ES
reguliavimo sistema būtų taikoma tinkamai ir vykdytina Europos Sąjungoje. Taigi būtina

       OL L 211, 2009 8 14, p. 36.

       OL L 345, 2008 12 23, p. 75-82.

       1971 m. kovo 31 d. Sprendimas Komisija prieš Tarybą, byla 22/70 dėl Europos kelių transporto
       susitarimo (ERTA), Rink. p. 263. Žr. taip pat 2002 m. lapkričio 5 d. Sprendimą Komisija prieš Belgiją
       (Open Skies); Nuomonės 1/03 dėl Lugano konvencijos [2006 m.], Rink. p. 1150, 116 punktą ir tolesnius
       punktus; 2009 m. vasario 12 d. Sprendimo Komisija prieš Graikiją, C-45/07,16-17 punktus.

                                                                                 DECLASSIFIE
                                                    7                            le 29 JUIN 2015

                                         RESTREINT UE
 ---pagebreak---                                    RESTREINT UE
sudaryti tarptautinį susitarimą, kad Europos Sąjunga galėtų pasinaudoti vidaus kompetencija,
ir suteikti papildomą pagrindimą pagal SESV 3 straipsnio 2 dalį dėl Europos Sąjungos
išimtinės kompetencijos sudaryti tarptautinį susitarimą.

2.2     Rekomenduojamo tarpvyriausybinio susitarimo turinys
Į tarpvyriausybinį susitarimą turėtų būti įtrauktos Azerbaidžano Respublikos garantijos dėl šių
klausimų:

(1)     bendrovės SOCAR turimos bendrovės DESFA                       nuosavybės     teisės   yra
        reglamentuojamos tik pagal ES teisę ir Graikijos teisę;
(2)      Azerbaidžano Respublika pripažįsta išskirtinę ES teismų jurisdikciją, kiek tai susiję
         su atskyrimo taisyklių ir kitų reguliavimo teisių ir pareigų, kylančių iš Graikijos ir ES
         teisės, taikymu bendrovei DESFA;
(3)      Azerbaidžano Respublika negali priimti teisėkūros priemonių, kuriomis būtų
         daromas poveikis bendrovei SOCAR ir (arba) Azerbaidžano Respublikos vykdomai
         SOCAR kontrolei, dėl kurios SOCAR arba DESFA negalėtų laikytis įpareigojimų
         pagal ES teisę, t. y. nacionalinės reguliavimo institucijos ES teisėje nustatytų
         įgaliojimų vykdymui siekiant stebėti bendrovių DESFA ir SOCAR teisinių
         įpareigojimų vykdymą ir jį užtikrinti;
(4)      Azerbaidžano Respublika gamtinių dujų tiekimo į ES ar jo sąlygų nepadarys
         priklausomų nuo Graikijos ar ES teisės taikymo bendrovei DESFA klausimų, neleis
         to daryti ar siekti tai daryti bendrovei SOCAR;
(5)      Azerbaidžano Respublika visiškai laikysis bendrovei DESFA taikomos ES ir
         Graikijos teisės, įskaitant ES vidaus rinkos taisykles ir ES teisės aktus dėl duomenų
         tvarkymo ir ypatingos svarbos infrastruktūros objektų apsaugos, ir užtikrins, kad jos
         būtų visiškai laikomasi.

3.       POVEIKIS BIUDŽETUI
Rekomenduojami veiksmai neturi poveikio biudžetui.

                                                                     DECLASSIFIE
                                                                     le 2 9 JUIN 2015

                                                8

                                    RESTREINT UE
 ---pagebreak---                                     RESTREINT UE

                                        Rekomendacija

                                 TARYBOS SPRENDIMAS

 kuriuo leidžiama pradėti derybas dėl Europos Sąjungos ir Azerbaidžano Respublikos
   susitarimo dėl teisinės sistemos, reglamentuojančios bendrovės SOCAR kontrolę
                                  bendrovėje DESFA

EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač jos 218 straipsnio 3 ir 4 dalis,
atsižvelgdama į Europos Komisijos rekomendaciją,
kadangi:
(1)        Azerbaidžane įsteigta ir Azerbaidžano Respublikos kontroliuojama įmonė State Oil
           Company of the Azerbaijan Republic (toliau - SOCAR) ketina įgyti Graikijos dujų
           perdavimo sistemos operatoriaus Hellenic Gas Transmission System Operator SA.
           (toliau - DESFA) kontrolę;
(2)        Direktyvos 2009/73 11 straipsnyje nustatyta, kad tokiais atvejais būtina užtikrinti,
           kad dėl asmens ar asmenų iš trečiosios šalies ar trečiųjų šalių įgytos perdavimo
           sistemos savininko ar operatoriaus kontrolės nekiltų pavojus energijos tiekimo į
           Europos Sąjungą saugumui;
(3)        Šio atvejo aplinkybės rodo, kad i) bendrovės DESFA valdomas tinklas yra strateginis
           turtas, darantis poveikį energijos tiekimo į Europos Sąjungą saugumui; ii)
           Azerbaidžano Respublika ir SOCAR turi strateginių interesų, kurie nebūtinai yra
           suderinami su dujų perdavimo tinklams taikomų ES teisės aktų tikslais. Todėl kyla
           abejonių dėl energijos tiekimo saugumo, kurias būtina pašalinti;
(4)        bendrovę DESFA per bendrovę SOCAR kontroliuos Azerbaidžano Respublika, taigi
           tinkama teisinė priemonė abejonėms pašalinti šiuo atveju yra tarpvyriausybinis
           susitarimas;
(5)        tarpvyriausybinio susitarimo dalykas visiškai priklauso ES teisės aktų taikymo
           sričiai. Be to, tarptautinis susitarimas yra būtinas, kad Europos Sąjunga galėtų
           pasinaudoti vidaus kompetencija. Todėl Europos Sąjunga turi išimtinę kompetenciją
           sudaryti tokį tarpvyriausybinį susitarimą;
(6)        todėl reikėtų pradėti derybas, siekiant sudaryti Europos Sąjungos ir Azerbaidžano
           Respublikos susitarimą dėl teisinės sistemos, reglamentuojančios bendrovės SOCAR
           kontrolę bendrovėje DESFA, kurio tikslas - užtikrinti, kad dėl numatomo įsigijimo
           nekiltų pavojus energijos tiekimo į Europos Sąjungą saugumui,

                                                                   ĐECLASSIFIE
                                                                   íe 29 JUIN 2015
                                                9

                                     RESTREINT UE
 ---pagebreak---                                     RESTREINT UE
PRIĖMĖ ŠĮ SPRENDIMĄ

                                        1 straipsnis
Komisijai leidžiama Europos Sąjungos vardu derėtis dėl Europos Sąjungos ir Azerbaidžano
Respublikos susitarimo dėl teisinės sistemos, reglamentuojančios bendrovės SOCAR kontrolę
bendrovėje DESFA.

                                        2 straipsnis
Derybų nurodymai pateikiami priede.

                                        3 straipsnis
Derybos vedamos konsultuojantis su [Įrašo Taryba], kuris veikia kaip specialusis komitetas.

                                        4 straipsnis
Šis sprendimas skirtas Komisijai.

Priimta Briuselyje

                                           Tarybos vardu
                                           [...]
                                           Pirmininkas

                                                                  DECLASSIFIE
                                                                  ļ e 29 JUIN 2015

                                             io

                                    RESTREINT UE
 ---documentbreak---                              RESTREINT UE

                                             Briuselis, 2014 02 12
                                             COM(2014) 68 final

                                             ANNEX 1

                                   PRIEDAS

                                    Rekomendacija
                               TARYBOS SPRENDIMAS
kuriuo leidžiama pradėti derybas dėl Europos Sąjungos ir Azerbaidžano Respublikos
  susitarimo dėl teisinės sistemos, reglamentuojančios bendrovės SOCAR kontrolę
                                  bendrovėje DESFA

                                                          DECLASSIFIE
                                                          le   29 JUIN 2015

                              RESTREINT UE
 ---pagebreak---                                      RESTREINT UE
DERYBŲ DĖL EUROPOS SĄJUNGOS IR AZERBAIDŽANO RESPUBLIKOS SUSITARIMO DĖL
TEISINĖS SISTEMOS, REGLAMENTUOJANČIOS BENDROVĖS SOCAR KONTROLĘ BENDROVĖJE
DESFA, NURODYMAI

Susitarimu turėtų būti užtikrinta:

kad dėl bendrovės SOCAR ir Azerbaidžano Respublikos kontrolės bendrovėje DESFA nekiltų pavojus
energijos tiekimo į Europos Sąjungą saugumui:

(1)      užtikrinant, kad bendrovei DESFA taikoma ES ir Graikijos teisė ir galimi jos
         pakeitimai ateityje būtų visapusiškai taikomi, taip pat
(2)      kad jie būtų visapusiškai vykdytini bendrovei DESFA, bendrovei SOCAR ir
         Azerbaidžano Respublikai.

                                                               DECLASSIFIE
                                                               j e 29 JUIN 2015

                                     RESTREINT UE